पाएं अपने शहर की ताज़ा ख़बरें और फ्री ई-पेपरडाउनलोड करें
परीक्षा भवन, दरभंगा में अवस्थित डेडिकेटेड कोविड हेल्थ सेंटर में कोरोना पॉजिटिव मरीजों का इलाज किया जा रहा है। सेंटर में चिकित्सीय व्यवस्था को सुदृढ़ करने के लिए जिलाधिकारी डॉ. त्यागराजन एसएम ने तीन पालियों में यथा- प्रथम पाली पूर्वाह्न 6 बजे से अपराह्न 2 बजे तक, द्वितीय पाली अपराह्न 2 बजे से रात्रि 10 बजे तक तथा तृतीय पाली रात्रि 10 बजे से प्रातः 6 बजे तक निम्नलिखित पदाधिकारियों की प्रतिनियुक्ति की गई है। जिसमें सोमवार से रविवार तक प्रथम पाली में मो. सादुल हसन खान खां, भूमि सुधार उप समाहर्ता सदर, द्वितीय पाली में सोमवार, बुधवार, शुक्रवार एवं रविवार को अभिषेक रंजन, वरीय उप समाहर्त्ता तथा मंगलवार, गुरुवार एवं शनिवार को अभिनय भास्कर, जिला प्रबंधक राज्य खाद्य निगम, दरभंगा एवं तृतीय पाली में सोमवार, बुधवार, शुक्रवार एवं रविवार को अभिनय भास्कर, जिला प्रबंधक राज्य खाद्य निगम तथा मंगलवार गुरुवार शनिवार को अभिषेक रंजन, वरीय उप समाहर्ता दरभंगा की प्रतिनियुक्ति की गई है।
मरीजों का तुरंत इलाज हो : उपरोक्त सभी प्रतिनियुक्त पदाधिकारी को निर्देश दिया गया है कि डेडिकेटेड कोविड हेल्थ सेंटर (जिला स्कूल, दरभंगा) के भूतल पर एक रिसेप्शन काउंटर बनाएंगे एवं वहीं पर आने वाले मरीज का प्रथम निरीक्षण चिकित्सक द्वारा कराया जाएगा तथा कोविड-19 प्रोटोकॉल के अनुसार अगर मरीज डेडिकेटेड कोविड हेल्थ सेंटर में रखने लायक होंगे, तो उन्हें अविलंब उपचार करवाना सुनिश्चित किया जाएगा। अगर मरीज स्वास्थ्य विभाग, बिहार के अनुरूप जारी कोविड प्रोटोकॉल के अनुसार डेडिकेटेड कोविड हेल्थ सेंटर में रखने योग नहीं होंगे, तो उन्हें दरभंगा मेडिकल कॉलेज अस्पताल या निजी अस्पताल में बेड की उपलब्धता के अनुसार भेजवाना सुनिश्चित करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn